13757 



02010210508020008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1021 


5 Αυγούστου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός μηνιαίας ειδικής πρόσθετης αμοιβής 
στους με οιαδήποτε εργασιακή σχέση υπαλλήλους 

του Ενιαίου Φορέα Ελέγχου Τροφίμων. 1 

Τροποποίηση και συμπλήρωση της 2/87720/0022/ 

22.12.2000 Κοινής Απόφασης των Υπουργών Οικο¬ 
νομικών και Ανάπτυξης όπως τροποποιήθηκε με τις 
2/21244/0022/4.4.2001 και 2/59618/0022/ 

17.10.2001 όμοιες. 2 

Οπλοφορία Τελωνειακών υπαλλήλων, τρόπος εκπαί¬ 
δευσης αυτών στην οπλοτεχνική, διαδικασίες προ¬ 
μήθειας, διαχείρισης, συντήρησης, επισκευής και 
ασφαλούς φύλαξηςτου υπηρεσιακού οπλισμού και 
πυρομαχικών καθώς και ενδεικνυόμενα μέτρα 
ασφαλείας. 3 

Καθορισμός αποζημίωσης των Μελών και του Γραμ- 
ματέα της Επιτροπής Αξιολόγησης Τεχνικών Προ- 
σφορώντου Δημόσιου Διεθνούς Ανοικτού Διαγωνι¬ 
σμού για την προμήθεια Μηχανογραφικού Εξοπλι- 
σμούτου Ο.Α.Ε.Ε. (Τ.Ε.Β.Ε.). 4 


ΑΠΟΦΑΣΕΙ Σ 

Αριθ. 2/29964/0022 (1) 

Καθορισμός μηνιαίας ειδικής πρόσθετης αμοιβής στους 
με οιαδήποτε εργασιακή σχέση υπαλλήλους του Ενι¬ 
αίου Φορέα Ελέγχου Τροφίμων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Το άρθρο 21 και 29 του Ν. 2965/2001 (ΦΕΚ 270/Α7 
23.11.2001) «Βιώσιμη Ανάπτυξη Αττικής και άλλες διατά¬ 
ξεις». 

2. Τις διατάξεις του άρθρου 29 Α παρ. 2 εδάφιο πρώτο 
του Ν. 1558/1985 «Κυβέρνηση και Κυβερνητικά Όργανα 
(ΦΕΚ Α/137), όπως προστέθηκε με το άρθρο 27 του Ν. 
2081/92 (ΦΕΚ 154 Α') και αντικαταστάθηκε με το άρθρο 1 
παρ. 2 (α) του Ν. 2469/97 (ΦΕΚ Α'/38). 

3. Τις διατάξεις του Ν. 2741/99 (ΦΕΚ 199Α728.9.1999) 


«Ενιαίος Φορέας Ελέγχου Τροφίμων, άλλες ρυθμίσεις 
θεμάτων αρμοδιότητας του Υπουργείου Ανάπτυξης και 
λοιπές διατάξεις». 

4. Το άρθρο 40του Ν. 849/78 (ΦΕΚ232τ.Α'). 

5. Το Π.Δ. 223/2000 «Οργανισμός του Ενιαίου Φορέα 
Ελέγχου Τροφίμων» ΦΕΚ 192/Α76.9.2000. 

6. Το Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας, Εμπορί¬ 
ου στο Υπουργείο Ανάπτυξης». 

7. Τις διατάξεις του άρθρου 3 της ΑΠ 1100383/1330/Α/ 
0006/31/10/2001 απόφασης του Πρωθυπουργού και του 
Υπουργού Οικονομικών «Περί καθορισμού αρμοδιοτήτων 
των Υφυπουργών Οικονομικών» (ΦΕΚ 1485/Β7 
31.10.2001). 

8. Το γεγονός ότι από τις διατάξεις της απόφασης αυ¬ 
τής προκαλείται δαπάνη για το έτος 2002 ποσού ΕΥΡΩ 
409.932 η οποία θα καλύπτεται από σχετικές πιστώσεις 
του προϋπολογισμού του Ενιαίου Φορέα Ελέγχου Τροφί¬ 
μων στον ΚΑΕ 0269, αποφασίζουμε: 

1. Στους με οποιαδήποτε εργασιακή σχέση υπαλλήλους 
του Ενιαίου Φορέα Ελέγχου Τροφίμων καταβάλλεται ειδι¬ 
κή πρόσθετη αμοιβή κατά μήνα ως κατωτέρω : 

Α) Κατηγορίες: α) ΥΕ 176 ευρώ, (β) ΔΕ 235 ευρώ 
γ) ΤΕ 264 ευρώ, (δ) ΠΕ 308 ευρώ 

Β) Στο λοιπό προσωπικό που δεν ανήκει στις ανωτέρω 
κατηγορίες καταβάλλεται η ειδική πρόσθετη αμοιβή της 
κατηγορίας που αντιστοιχούν τα τυπικά προσόντα της ει¬ 
δικότητας τους. 

2. Η ειδική αυτή πρόσθετη αμοιβή θα καταβάλλεται και 
στο προσωπικό που υπηρετεί με απόσπαση στον ΕΦΕΤ. 

Στην περίπτωση που οι αποσπασμένοι υπάλληλοι λαμ¬ 
βάνουν από την υπηρεσία τους ειδικές πρόσθετες αμοι¬ 
βές, ή ειδικές παροχές υποχρεούνται να επιλέξουν με δή¬ 
λωσή τους προς την αρμόδια υπηρεσία Διοικητικού του 
ΕΦΕΤ, που κοινοποιείται στην Υπηρεσία από την οποία εί¬ 
ναι αποσπασμένοι την ειδική αυτή πρόσθετη αμοιβή ή τις 
ειδικές πρόσθετες αμοιβές που προβλέπονται στην ορ¬ 
γανική τους θέση. 

3. Η παραπάνω πρόσθετη αμοιβή θα καταβάλλεται από 
τον προϋπολογισμό του Ενιαίου Φορέα Ελέγχου Τροφί¬ 
μων όπου εγγράφεται και η σχετική για το σκοπό αυτό πί¬ 
στωση και θα καταλογίζεται στον ΚΑΕ 0269. 

4. Η ειδική πρόσθετη αμοιβή θα καταβάλλεται στο τέλος 

κάθε μήνα με ξεχωριστή μισθοδοτική κατάσταση και θα 
υπόκειται στις κρατήσεις των πρόσθετων αμοιβών. 

5. Η κατά τα ως άνω χορηγούμενη ειδική πρόσθετη 
αμοιβή δεν καταβάλλεται για όσο διάστημα οι υπάλληλοι 
τελούν σε άδεια άνευ αποδοχών και σε κάθε άλλη ειδική 
άδεια, πληντων θεσμοθετημένων αδειών, (κανονικές, εκ¬ 
παιδευτικές, κύησης και λοχείας κ.λπ.), σε διαθεσιμότητα 
ή αργία και σε αναρρωτική άδεια, πλην αυτής που χορη¬ 
γείται από Δημόσια Νοσοκομεία, τα Κέντρα Υγείας του 
Δημοσίου, τις Πανεπιστημιακές Κλινικές, τους νοσηλευτι¬ 
κούς σχηματισμούς του Ι.Κ.Α. και τις Ιδιωτικές Κλινικές, 
εφόσον έχει προηγηθεί νοσηλεία σε αυτές, που αποδει- 
κνύεται από σχετικά παραστατικά, (εισαγωγή, εξιτήριο 
κ.λπ.). 

6. Η ειδική πρόσθετη αμοιβή της παρ. 1 δεν περικόπτε¬ 
ται για όσο χρονικό διάστημα οι υπάλληλοι απουσιάζουν 
λόγω συνδικαλιστικών υποχρεώσεων ή λόγω άσκησης 
καθηκόντων Προέδρων, Δημοτικών ή Κοινοτικών Συμ¬ 
βουλίων ή Προέδρων Επιτροπών Νομαρχιακών Συμβου¬ 
λίων. 

7. Η ισχύς της απόφασης αυτής αρχίζει αναδρομικά 
από 1.1.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2002 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΦΛΩΡΙΔΗΣ Α. ΤΣΟΧΑΤΖΟΠΟΥΛΟΣ 

-♦- 

Αριθ. 2/41831/0022 (2) 

Τροποποίηση και συμπλήρωση της 2/87720/0022/ 
22.12.2000 Κοινής Απόφασης των Υπουργών Οικονο¬ 
μικών και Ανάπτυξης όπως τροποποιήθηκε με τις 
2/21244/0022/4.4.2001 και 2/59618/0022/17.10.2001 
όμοιες. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Των άρθρων 23 και 29του Ν. 1558/85 «Κυβέρνηση και 
Κυβερνητικά Όργανα» καθώς και του άρθρου 27 του Ν. 
2081/92 «Ρύθμιση του θεσμού των επιμελητηρίων κ.λπ.» 
(ΦΕΚ. 137/Α785 και 154/Α792 αντίστοιχα). 

β. Του άρθρου 14 παραγρ. 5 υποπ. 4 του Κεφαλαίου Δ' 
του Ν. 2289/85 «Αναζήτηση Ερευνα και εκμετάλλευση 
υδρογονανθράκων» (ΦΕΚ27/Α795). 

γ.Του άρθρου 22παρ. 3του Ν. 2362/95 «Περί Δημοσίου 
Λογιστικού Ελέγχου των Δαπανών του Κράτους και άλλες 
διατάξεις» (ΦΕΚ247/Α795). 

δ. Του άρθρου 40 του Ν. 849/78 «περί παροχής κινή¬ 
τρων δια την ενίσχυσιν της περιφερειακής και οικονομι¬ 
κής ανάπτυξης της Χώρας» όπως τροποποιήθηκε με το 
άρθρο 8του Ν. 2129/1993 (ΦΕΚ57/Α793). 

στ. Του Π.Δ. 27/96 «Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης» (ΦΕΚ 19/Α796). 

ζ. Του Ν. 2738/99 (ΦΕΚ 180/Α) και του Ν. 2910/2001 
(ΦΕΚ91/Α'). 

η. Του άρθρου 3του Ν. 2503/97 (ΦΕΚ 107/Α71997). 

θ. Των άρθρων 14 και 40 του Ν. 3016/2002 «Γιατην Εται¬ 


ρική Διακυβέρνηση, θέματα μισθολογίου και άλλες δια¬ 
τάξεις» (ΦΕΚ 110/Α72002). 

ι. Της Δ2/Γ/8570/95 Κοινής Απόφασης των Υπουργών 
Ανάπτυξης και Οικονομικών «Σύσταση Ειδικού Λογαρια¬ 
σμού για τον εφοδιασμό με καύσιμα των προβληματικών 
περιοχών της Χώρας» (ΦΕΚ 330/Β795). 

ια. Της 2/87720/0022/22.12.2000 Κοινής Απόφασης των 
Υπουργών Οικονομικών και Ανάπτυξης «Ρύθμιση υπολοί¬ 
πων Ειδικού λογαριασμού, για τον εφοδιασμό με καύσιμα 
των προβληματικών περιοχών της Χώρας» όπως ισχύει 
σήμερα (ΦΕΚ 1600/Β72000). 

ιβ. Της 2/21244/0022/4.4.01 ΚΥΑ «Τροποποίηση της 
2/87720/0022/22.12.2000 ΚΥΑ «Ρυθμίσεις υπολοίπων ει¬ 
δικού λογαριασμού για τον εφοδιασμό με καύσιμα των 
προβληματικών περιοχών της χώρας». 

ιγ. Της 2/59618/0022/17.102001 ΚΥΑ «Τροποποίηση της 
2/87720/0022/22.12.2000 ΚΥΑ «Ρυθμίσεις υπολοίπων ει¬ 
δικού λογαριασμού για τον εφοδιασμό με καύσιμα των 
προβληματικών περιοχών της χώρας». 

2. Την ανάγκη καταβολής, στους υπαλλήλους του 
Υπουργείου Ανάπτυξης που μετατάχθηκαν στις Νομαρ¬ 
χιακές Αυτοδιοικήσεις σύμφωνα με τις διατάξεις των Ν. 
2738/99 και Ν. 2910/2001, του ποσού που ελάμβαναν μη- 
νιαίως ως διαφορά πέραντου κινήτρου απόδοσης του άρ¬ 
θρου 13 του Ν. 2470/97 στο ύψος που τους καταβάλλο¬ 
νταν κατά την ημερομηνία μετάταξής τους. 

3. Την ανάγκη καταβολής, στους υπαλλήλους του Υπ. 
Ανάπτυξης, που είναι δικαιούχοι πρόσθετης παροχής από 
τον Ειδικό Λογαριασμό, της διαφοράς που προκύπτει με¬ 
ταξύ του πέραν του κινήτρου απόδοσης ποσού και του 
ποσού των 176 ΕΥΡΩ που προβλέπεται από το άρθρο 14 
του Ν. 3016/17.5.2002. 

4. Το γεγονός ότι από τις διατάξεις της παρούσας από¬ 
φασης προκαλείται επιπλέον δαπάνη 1.635.900 ΕΥΡΩ η 
οποία δεν επιβαρύνει τον τακτικό προϋπολογισμό. 

5. Την αρ. 1100383/1330/Α0006/2001 κοινή απόφαση 
του Πρωθυπουργού και του Υπουργού Οικονομικών, για 
την ανάθεση αρμοδιοτήτων, αποφασίζουμε: 

Τροποποιούμε και συμπληρώνουμε την 2/87720/0022/ 
22.12.2000 Κοινή Απόφαση των Υπουργών Οικονομικών και 
Ανάπτυξης, όπως τροποποιήθηκε με τις 2/21244/0022/ 
4.4.2001 και 2/59618/0022/17.10.2002 όμοιες, ως εξής: 

α. Αυξάνουμε τα ποσά της πρόσθετης παροχής από τον 
Ειδικό Λογαριασμό Ν. 234226/9 για τους υπαλλήλουςτων 
κατηγοριών ΤΕ, ΔΕ και ΥΕ του Υπ. Ανάπτυξης, οι οποίοι εί¬ 
ναι δικαιούχοι αυτής, ύστερα από την παρ.3 του άρθρου 
14 του Ν. 3016/2002 καθώς υπολείπεται του ποσού των 
176 ΕΥΡΩ και χορηγείται από 1.7.2002 επιπλέον μηνιαίο 
ποσό κατά κατηγορία ως εξής: 
υπάλληλοι ΤΕ 14,59 ΕΥΡΩ 
υπάλληλοι ΔΕ 29,26 ΕΥΡΩ 
υπάλληλοι ΥΕ 43,94 ΕΥΡΩ 

β. Οι αποσπασμένοι διατιθέμενοι στα γραφεία Υπουρ¬ 
γού, Υφυπουργών, Γενικών Γραμματέων και Ειδικού 
Γραμματέα του Υπουργείου Ανάπτυξης οι οποίοι λαμβά¬ 
νουν την εν λόγω πρόσθετη παροχή δεν πρέπει να λαμ¬ 
βάνουν καμμία άλλη πρόσθετη παροχή (επίδομα, αποζη¬ 
μίωση, κ.λπ.) από οποιαδήποτε πηγή εντός ή εκτός τακτι¬ 
κού προϋπολογισμού των υπηρεσιών τους. 

γ. Οι μεταταγέντες με τις διατάξεις των Ν. 2738/99 και 
2910/2001, πρώην υπάλληλοι του Υπ. Ανάπτυξης, εξακο¬ 
λουθούν και μετά τη μετάταξή τους, να λαμβάνουν τα πο¬ 
σά που ελάμβαναν κατά την ημερομηνία μετάταξής αυ- 

τών, όπως είχαν καθοριστεί με την 2/87720/0022/ 
22.12.2000 ΚΥΑ. 

Η καταβολή των ποσών αυτών στους ανωτέρω δικαιού¬ 
χους θα γίνεται ως ακολούθως: 

Στο τέλος κάθε διμήνου θα κατατίθενται από το Υπουρ¬ 
γείο Ανάπτυξης εμβάσματα με το συνολικό ποσό ανά Νο¬ 
μαρχία στους λογ/σμούς των πρώην υπαλλήλων του 
ΥΠΑΝ που είχαν οριστεί υπόλογοι εκκαθαριστές σύμφωνα 
με τις Β2-1509/8.6.2001 και 15095/28.6.2001 αποφάσεις 
των Υφυπουργών Εμπορίου και Γεν. Γραμματέα της Γενι¬ 
κής Γραμματείας Βιομηχανίας αντίστοιχα. Σε περίπτωση 
αποχώρησης των εν λόγω εκκαθαριστών η καταβολή των 
ποσών θα γίνεται από νέους υπαλλήλους εκκαθαριστές 
που θα ορισθούν με απόφαση του οικείου Νομάρχη. 

Οι οριζόμενοι υπόλογοι εκκαθαριστές θα συντάσσουν 
μισθοδοτικές καταστάσεις δικαιούχων με τις νόμιμες 
κρατήσεις και θα αποστέλλουν αντίγραφα αυτών στις 
αντίστοιχες υπηρεσίες της Γ.Γ. Βιομηχανίας και Γ.Γ. 
Εμπορίου. 

Οι κρατήσεις και ο φόρος θ’ αποδίδονται απ’ ευθείας 
από τους εκκαθαριστές στα ταμεία και στις αντίστοιχες 
ΔΟΥ. 

Επίσης οι εν λόγω εκκαθαριστές θα ενημερώνουν 
εγκαίρως με έγγραφά τους το Υπουργείο Ανάπτυξης για 
τις τυχόν υπηρεσιακές μεταβολές των δικαιούχων (ασθέ¬ 
νεια, σύνταξη, απεργία κ.λπ.) προκειμένου να γνωρίζει το 
Υπουργείο το συνολικό ποσό ανά Νομαρχία που θα κατα¬ 
θέτει για το επόμενο κάθε φορά δίμηνο. Το ποσό των πα¬ 
ρακρατήσεων που θα υπάρξει λόγω ασθένειας ή λοιπών 
αιτιών στην καταβολή του επιδόματος, με ευθύνη του εκ- 
καθαριστή θα κατατίθεται στον λογ/σμό 0170300254320 
της Αγροτικής Τράπεζας της Ελλάδος, και θα αποστέλλε- 
ται φωτοτυπία του αποδεικτικού καταθέσεως στην αρμό¬ 
δια Δ/νση των κεντρικών υπηρεσιώντου Υπουργείου Ανά¬ 
πτυξης (Γ.Γ. Βιομηχανίας και Εμπορίου) αντίστοιχα. 

δ. Οι μεταταγέντες με τις διατάξεις του Ν. 2503/97 στις 
περιφέρειες, πρώην υπάλληλοι του Υπουργείου Ανάπτυ¬ 
ξης, εξακολουθούν και μετά τη μετάταξή τους να λαμβά¬ 
νουν τα ποσά που ελάμβαναν κατά την ημερομηνία μετά¬ 
ταξης αυτών 

Κατά τα λοιπά εξακολουθούν να ισχύουν οι 2/21244/ 
0022/4.4.2001 και 2/59618/0022/17.10.2001 Κοινές 
Υπουργικές Αποφάσεις. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 26 Ιουλίου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΦΛΩΡΙΔΗΣ Α. ΤΣΟΧΑΤΖΟΠΟΥΛΟΣ 

-♦- 

Αριθ. Ε. 1904/574/Γ0034 ( 3 ) 

Οπλοφορία Τελωνειακών υπαλλήλων, τρόπος εκπαίδευ¬ 
σης αυτών στην οπλοτεχνική, διαδικασίες προμήθει¬ 
ας, διαχείρισης, συντήρησης, επισκευής και ασφα¬ 
λούς φύλαξης του υπηρεσιακού οπλισμού και πυρο- 
μαχικών καθώς και ενδεικνυόμενα μέτρα ασφαλείας. 

ΟΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 3 του Ν. 2960/2001 (ΦΕΚ. 


265/Α/22.11.2001) «Εθνικός Τελωνειακός Κώδικας»περί 
οπλοφορίας των τελωνειακών υπαλλήλων. 

2. Τις διατάξεις του Καν.(ΕΟΚ) 2913/92 του Συμβουλίου 
των Ευρωπαϊκών Κοινοτήτων «περί θεσπίσεως κοινοτικού 
τελωνειακού κώδικα». 

3. Τις διατάξεις του Π.Δ. 284/1988 «περί διαρθρώσεως 
της Κεντρικής Υπηρεσίας του Υπουργείου Οικονομικών». 

4. Τις διατάξεις του Π.Δ. 551/1988 «περί οργάνωσης 
των οικονομικών υπηρεσιών των Νομαρχιών της χώρας». 

5. Τις διατάξεις του Π.Δ. 127/1989 «περί κανονισμού δι¬ 
καιωμάτων και καθηκόντων των τελωνειακών υπαλλήλων 
και της λειτουργίας των Τελωνειακών Αρχών του Υπουρ¬ 
γείου Οικονομικών» 

6. Τις διατάξεις του Π.Δ. 1/1994 «περί σύστασης, ανα¬ 
βάθμισης και αναδιάρθρωσης Τελωνειακών Αρχών» 
όπως όλες οι προαναφερόμενες διατάξεις τροποποιήθη¬ 
καν και ισχύουν μέχρι σήμερα. 

7. Τις διατάξεις του άρθρου 5 του Ν. 1567/1985 «Κύρω¬ 
ση του τελωνειακού δασμολογίου εισαγωγής και άλλες 
διατάξεις» αναφορικά με τη χρησιμοποίηση από τις Τε¬ 
λωνειακός Αρχές σκύλων - ανιχνευτών για τη πρόληψη και 
καταστολή της παράνομης διακίνησης ναρκωτικών και 
ψυχοτρόπων ουσιών καθώς και ειδικών συσκευών ακτι¬ 
νών - X, ενδοσκοπίων ή άλλων τεχνικών μέσων για την 
υποβοήθηση του ελεγκτικού έργου των τελωνειακών 
υπαλλήλων. 

8. Τις διατάξεις του Ν. 1729/1987 «περί καταπολέμησης 
της διάδοσης των Ναρκωτικών και ψυχοτρόπων ουσιών» 
όπως τροποποιήθηκε και συμπληρώθηκε με το Ν. 
2161/1993. 

9. Τις διατάξεις του Ν. 2168/93 «Ρύθμιση θεμάτων που 
αφορούν όπλα, πυρομαχικά, εκρηκτικές ύλες, εκρηκτι¬ 
κούς μηχανισμούς και άλλες διατάξεις» όπως τροποποιή¬ 
θηκε με το Ν. 2334/95. 

10. Τις διατάξεις των άρθρων 20 έως 25 του Ν. 
1492/1950 «περί ποινικού κώδικα» όπως τροποποιήθηκε 
και ισχύει μέχρι σήμερα. 

11. Την Ε.2000/561/Γ0034/14.7.-1997 Α.Υ.Ο. με την 
οποία ορίσθηκε η Δ/νση Τελωνείων Αττικής αρμόδια Υπη¬ 
ρεσία για τη διαχείριση των μέσων ελέγχου και εξοπλι¬ 
σμού όλων των Τελωνείων της χώρας μετά την κατάργη¬ 
ση των ΕΥΤΕ και των παραρτημάτων τους. 

12. Τις διατάξεις του άρθρου 12του Ν. 2648/98 «Ρυθμί¬ 
σεις δασμολογικού και φορολογικού περιεχομένου, τρο¬ 
ποποίηση του Κώδικα Φορολογικής Δικονομίας και άλλες 
διατάξεις» όπου αναφέρεται ρητά ότι οι Τελωνειακοί 
Υπάλληλοι κατά την εκτέλεση των ελεγκτικών και διωκτι¬ 
κών καθηκόντων τους δικαιούνται να οπλοφορούν και ότι 
οι προϋποθέσεις οπλοφορίας, οι περιπτώσεις οπλοχρη¬ 
σίας, ο τρόπος εκπαίδευσης και προμήθειας του αναγκαί¬ 
ου οπλισμού καθώς και οι σχετικές αναγκαίες λεπτομέρει¬ 
ες για τις μεθόδους και τον τρόπο αντιμετώπισης του ορ¬ 
γανωμένου εγκλήματος στοντομέατου λαθρεμπορίου και 
της παράνομης διακίνησης ναρκωτικών και όπλων ρυθμί¬ 
ζονται με απόφαση του Υπουργού Οικονομικών. 

13. Την 1473/21.4.1999 εξουσιοδότηση της Σχολής Επι¬ 
μόρφωσης Υπαλλήλων Υπουργείου Οικονομικών 
(Σ.Ε.Υ.Υ.Ο.) προς την 33η Δ/νση Ελέγχου Τελωνείων για 
την υλοποίηση της εκπαίδευσης των Τελωνειακών Υπαλ¬ 
λήλων στην οπλοτεχνική και σκοποβολή. 

14. Τις διατάξεις του Π.Δ. 203/2000 «περί κατάργησης 
της Δ/νσης Ελέγχου Τελωνειακών Αρχών (ΔΙΕΤΑ) και σύ¬ 
στασης Ελεγκτικών Υπηρεσιών Τελωνείων (Ε.ΛΥ.Τ.)». 

15. Την ανάγκη διευκόλυνσης του ελεγκτικού και διω¬ 
κτικού έργου της Τελωνειακής Υπηρεσίας και του προ¬ 
σωπικού αυτής. 

16. Την 1100383/1330/Α0006/31.12.2001 (ΦΕΚ 1485/Β7 
2001) κοινή απόφαση του Πρωθυπουργού και του 
Υπουργού Οικονομικών «περί ανάθεσης αρμοδιοτήτων 
Υπουργού Οικονομικών στον Υφυπουργό Οικονομικών». 

17. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Καθορίζουμε τις προϋποθέσεις οπλοφορίας των Τελω¬ 
νειακών Υπαλλήλων, τον τρόπο εκπαίδευσης αυτών στην 
οπλοτεχνική, τις διαδικασίες προμήθειας, διαχείρισης, 
συντήρησης, επισκευής και ασφαλούς φύλαξης του υπη¬ 
ρεσιακού οπλισμού και πυρομαχικών καθώς και τα ενδει- 
κνυόμενα μέτρα ασφαλείας. 

Άρθρο 1 

ΓΕΝΙΚΑ ΠΕΡΙ ΟΠΛΙΣΜΟΥ 

Οι Τελωνειακοί Υπάλληλοι κατά την εκτέλεση των ελε¬ 
γκτικών και διωκτικών καθηκόντων τους δικαιούνται να 
οπλοφορούν, σύμφωνα με τις διατάξεις του άρθρου 12 
του Ν. 2648/1998, του άρθρου 133 του Ν. 1165/18 (ΦΕΚ 
73/Α') «περί τελωνειακού κώδικος» και τις εισαγωγικές 
διατάξεις του Π.Δ. 127/89 (ΦΕΚ60/Α') «περί κανονισμού 
δικαιωμάτων και καθηκόντων των Τελωνειακών Υπαλλή¬ 
λων και τις λειτουργίες των Τελωνειακών Αρχών του 
Υπουργείου Οικονομίας και Οικονομικών». Τοτελωνειακό 
προσωπικό, κατά την άσκηση του τελωνειακού ελέγχου 
στα σημεία εισόδου - εξόδου της χώρας και στα σημεία ει¬ 
σόδου - εξόδου των τελωνειακών χώρων, φέρει υποχρε¬ 
ωτικά την προβλεπόμενη από το σχετικό κανονισμό στο¬ 
λή και προαιρετικά στατικό οπλισμό, όσοι δε ασκούν κα¬ 
θήκοντα ελέγχου και επιτήρησης τελωνειακών χώρων 
καθώς και επίσκεψης πλοίων, φέρουν υποχρεωτικά στο¬ 
λή και στατικό οπλισμό. 

Όλοι οι Τελωνειακοί Υπάλληλοι που ασκούν καθήκοντα 
δίωξης λαθρεμπορίου και Ναρκωτικών, φέρουν υποχρε¬ 
ωτικά ατομικό οπλισμό. 

Το προσωπικό της Τελωνειακής Υπηρεσίας εκπαιδεύε¬ 
ται στη χρήση των όπλων καθώς και στη χρήση και απο¬ 
δοτική εκμετάλλευση των σύγχρονων τεχνικών μέσων 
ελέγχων και βοηθητικών μηχανημάτων και συσκευών 
ελέγχου. 

Άρθρο 2 

ΔΙΑΚΡΙΣΗ ΟΠΛΙΣΜΟΥ, ΤΡΟΠΟΣ ΑΝΑΡΤΗΣΗΣ ΚΑΙ 
ΜΕΤΑΦΟΡΑΣ ΑΥΤΟΥ 

1. Ο οπλισμός της Τελωνειακής Υπηρεσίας είναι ελεγ¬ 
χόμενο υπηρεσιακό υλικό και διακρίνεται σε ατομικό και 
στατικό οπλισμό. 

Ο ατομικός οπλισμός χρεώνεται μόνο σε Τελωνειακούς 
Υπαλλήλους και φυλάσσεται μερίμνη τους και με ευθύνη 
τους. Ο στατικός οπλισμός παραμένει πάντα στο Τελω¬ 
νείο. 

2. Ο ατομικός οπλισμός των τελωνειακών υπαλλήλων 
αποτελείται από περίστροφο ή πιστόλι και χρεώνεται ατο¬ 
μικά σε κάθε τελωνειακό υπάλληλο από τον προϊστάμενο 
της Τελωνειακής Αρχής στην οποία υπηρετεί και επιστρέ- 
φεται οπωσδήποτε στην περίπτωση αποχώρησής του 
από την εν λόγω Τελωνειακή Αρχή. 

3. Ο στατικός οπλισμός που αποτελείται από περίστρο¬ 
φο ή πιστόλι ή υποπολυβόλο και χρεώνεται στους τελω¬ 


νειακούς υπαλλήλους βάρδιας, στις μεν περιπτώσεις θέ¬ 
σεων εργασίας 24ωρης λειτουργίας με χρεωπίστωση με¬ 
ταξύ των υπαλλήλων βάρδιας, είτε με πρωτόκολλο παρά¬ 
δοσης - παραλαβής είτε με έγγραφη χρεωπίστωση σε βι¬ 
βλίο ειδικά για το σκοπό αυτό, σελιδομετρημένο και 
θεωρημένο αρμοδίως, στις δε λοιπές περιπτώσεις με χρε¬ 
ωπίστωση μεταξύ υπαλλήλων βάρδιας και του τμήματος 
Γενικών Θεμάτων της οικείας Υπηρεσίας, κατά τον προα- 
ναφερόμενο τρόπο. 

4. Το περίστροφο ή πιστόλι τίθεται μέσα σε θήκη και 
αναρτάται στο δεξιό μέρος του σώματος από το ζωστήρα 
κοντά και πίσω από το άνοιγμα του θυλακίου της περι- 
σκελίδας ή της ραφής της φούστας για τις γυναίκες τε¬ 
λωνειακούς. Κατ'εξαίρεση, επιτρέπεται η ανάρτηση στο 
αριστερό μέρος του σώματος, για τους αριστερόχειρες. 

Ο οπλισμός φέρεται εσωτερικά, όταν η στολή περιλαμ¬ 
βάνει μακρύ χιτώνιο και εξωτερικά, όταν περιλαμβάνει 
βραχύ χιτώνιο ή υποκάμισο ή ειδική στολή (φόρμα). 

Όσοι εκτελούν καθήκοντα με πολιτική περιβολή φέρουν 
το περίστροφο ή πιστόλι σε θήκη και αναρτημένο από το 
ζωστήρα ή κατ' άλλο δόκιμο τρόπο, ώστε να μην είναι εμ¬ 
φανές. 

Άρθρο 3 

ΠΡΟΓΡΑΜΜΑΤΙΣΜΟΣ - ΠΡΟΜΗΘΕΙΑ ΚΑΙ ΔΙΑΧΕΙΡΙΣΗ 
ΟΠΛΙΣΜΟΥ 

1.0 προγραμματισμός προμήθειας του αναγκαίου σύγ¬ 
χρονου οπλισμού, οι εγκρίσεις διάθεσης, ανακατανομής 
και άρσης του οπλισμού και των πυρομαχικών για κάθε 
Τελωνειακή Αρχή ενεργείταιαπότη 33η Δ/ΝΣΗ ΕΛΕΓΧΟΥ 
ΤΕΛΩΝΕΙΩΝ. 

2. Η διαδικασία της προμήθειας του παραπάνω οπλι¬ 
σμού ενεργείται από την αρμόδια Δ/νση Οικονομικού του 
Υπουργείου Οικονομίας και Οικονομικών, σύμφωνα μετά 
οριζόμενα περί κρατικών προμηθειών. 

Ειδικά για τον δημευθέντα οπλισμό ακολουθείται η δια¬ 
δικασία που προβλέπεται στο άρθρο 16 του Ν.2168/93 
(ΦΕΚ 147 Α'). 

Κατ'εξαίρεση επιτρέπεται κατόπιν απόφασης του 
Υπουργού Οικονομίας και Οικονομικών η προμήθεια από 
το Γ ενικό Επιτελείο Στρατού, πιστολίων και περιστρόφων 
ίδια με εκείνα που χρησιμοποιεί ο στρατός ξηρός, προ- 
κειμένου να διευκολύνεται η συντήρηση και επισκευή 
τους καθώς και η εκπαίδευση των Τελωνειακών Υπαλλή¬ 
λων σε πεδία βολής του στρατού ξηρός. 

3. Η χορήγηση του οπλισμού και των πυρομαχικών για 
όλες τις ΤελωνειακέςΑρχές της χώρας ενεργείται μέσω 
της Δ/νσης Τελωνείων Αττικής, τόσο για τη διάθεση και 
άρση αυτού όσο και για περαιτέρω προώθησή του στις 
Στρατιωτικές Αρχές και υλοποιείται πάντοτε κατόπιν 
έγκρισης της 33ης Δ/ΝΣΗΣ ΕΛΕΓΧΟΥ ΤΕΛΩΝΕΙΩΝ. 

Άρθρο 4 

ΔΙΑΘΕΣΗ - ΧΡΕΩΣΗ - ΠΙΣΤΩΣΗ ΚΑΙ ΑΡΣΗ ΟΠΛΙΣΜΟΥ 

1. Όλες οι Τελωνειακές Αρχές, για την εκπλήρωση της 
αποστολής τους, εφοδιάζονται με τον απολύτως ανα¬ 
γκαίο οπλισμό, από αυτόν που έχει στη διαχείρισή της η 
Τελωνειακή Υπηρεσία και είναι υπεύθυνες για την κατα- 
χώρηση αυτού στο βιβλίο υλικού του Τελωνείου καθώς 
και για την τακτική επιθεώρηση, συντήρηση, επισκευή και 
διατήρηση σε καλή κατάσταση. 

2. Η διάθεση του οπλισμού και των πυρομαχικών στις 
Τελωνειακός Αρχές καθώς και η άρση αυτών γίνεται πά- 

ντοτε κατόπιν έγκρισης της 33ης Δ/ΝΣΗΣ ΕΛΕΓΧΟΥ ΤΕ¬ 
ΛΩΝΕΙΩΝ. 

3. Η διαχείριση του οπλισμού καιτωνπυρομαχικώνπου 
προέρχονται από προμήθεια από το ελεύθερο εμπόριο ή 
από τα κατασχεμένα των Τελωνείων μετά την τελεσίδικη 
απόφαση δήμευσης και την εγκριτική απόφαση διάθεσης 
της 33ης Δ/ΝΣΗΣ ΕΛΕΓΧΟΥ ΤΕΛΩΝΕΙΩΝ, γίνεται από τη 
Δ/νση Τελωνείων Αττικής και για όσο διάστημα βρίσκο¬ 
νται υπό την παραφυλακή τους. 

4. Η Δ/νση Τελωνείων Αττικής, πέρα από το βιβλίο υλι¬ 
κού για της υπηρεσιακές ανάγκες της, υποχρεούται στην 
τήρηση χωριστών βιβλίων διαχείρισης οπλισμού και πυ- 
ρομαχικών για το σύνολο των Τελωνειακών Αρχών της 
χώρας, σελιδομετρημένων και θεωρημένων αρμοδίως ή 
καρτελών θεωρημένων ή μηχανογραφικών καταχωρήσε- 
ων για την παρακολούθηση όλων των χρεωπιστώσεων 
οπλισμού και πυρομαχικών και στην υποβολή στη 33η 
Δ/ΝΣΗ ΕΛΕΓΧΟΥ ΤΕΛΩΝΕΙΩΝ αντιγράφων των πρωτο¬ 
κόλλων παράδοσης - παραλαβής καθώς και φωτοαντι¬ 
γράφων θεωρημένων των σχετικών χρεωπιστώσεων δια¬ 
χείρισης για κάθε εγκεκριμένη διάθεση, παραλαβή ή άρ¬ 
ση οπλισμού και πυρομαχικών. 

Άρθρο 5 

ΔΙΚΑΙΩΜΑ ΟΠΛΟΦΟΡΙΑΣ ΚΑΙ ΕΞΑΙΡΕΣΕΙΣ 

Οι Τελωνειακοί Υπάλληλοι κατά την εκτέλεση των ελε¬ 
γκτικών και διωκτικών καθηκόντων τους δικαιούνται να 
οπλοφορούν. 

Το δικαίωμα της οπλοφορίας των Τελωνειακών Υπαλ¬ 
λήλων αίρεται αυτοδίκαια στις παρακάτω περιπτώσεις: 

- στέρησης του δικαιώματος προαγωγής από ένα (1) 
έως πέντε (5) έτη 

- υποβιβασμού κατά ένα (1) βαθμό 

- προσωρινής παύσης 

- οριστικής παύσης 

Κατ' εξαίρεση, το δικαίωμα της οπλοφορίας παρέχεται 
και στις παραπάνω περιπτώσεις εφόσον συντρέχουν ειδι¬ 
κοί λόγοι και μόνο μετά από έγκριση του Γενικού Δ/ντού 
Τελωνείων & Ε.Φ.Κ. 

Το δικαίωμα της οπλοφορίας των Τελωνειακών Υπαλ¬ 
λήλων δύναται να αρθεί επίσης χωρίς να συντρέχουν οι 
προαναφερόμενοι λόγοι, με διαταγή του προϊσταμένου 
της 33ης Δ/ΝΣΗΣ ΕΛΕΓΧΟΥ ΤΕΛΩΝΕΙΩΝ κατόπιν πρότα¬ 
σης του προϊσταμένου της οικείας Υπηρεσίας, στις περι¬ 
πτώσεις που πιθανολογείται κακή χρήση των όπλων. 

Στις περιπτώσεις εκτέλεσης υπηρεσιών που δεν κρίνε- 
ται αναγκαία η οπλοφορία του τελωνειακού προσωπικού 
ή λόγω ειδικών συνθηκών αυξημένης ασφάλειας το δικαί¬ 
ωμα της οπλοφορίας των Τελωνειακών Υπαλλήλων αυ¬ 
τών των τμημάτων, δύναται να αρθεί με αιτιολογημένη 
διαταγή του προϊσταμένου της οικείας Υπηρεσίας, που 
κοινοποιείται στην 33η Δ/ΝΣΗ ΕΛΕΓΧΟΥ ΤΕΛΩΝΕΙΩΝ. 

Άρθρο 6 

ΕΚΠΑΙΔΕΥΣΗ ΤΕΛΩΝΕΙΑΚΟΥ ΠΡΟΣΩΠΙΚΟΥ ΣΤΗΝ 
ΟΠΛΟΤΕΧΝΙΚΗ 

1. Η εκπαίδευση των Τελωνειακών Υπαλλήλων στην 
οπλοτεχνική γίνεται αφενός με προγράμματα θεωρητι¬ 
κής και πρακτικής εκπαίδευσης στη λύση, αρμολόγηση 
και λειτουργία του χρησιμοποιούμενου οπλισμού και 
αφετέρου με τη πραγματοποίηση βολών (σκοποβολή) σε 
εγκεκριμένα πεδία βολής, κατά προτίμηση του στρατού 
ξηράς. 


2. Ο χρόνος και ο τρόπος εκπαίδευσης στην οπλοτεχνι¬ 
κή και σκοποβολή καθώς και ο τύπος των όπλων και η πο¬ 
σότητα των πυρομαχικών που απαιτείται ανά εκπαιδευό¬ 
μενο υπάλληλο για την εκτέλεση βολών, καθώς και οι ορι¬ 
ζόμενοι Τελωνειακοί εκπαιδευτές για κάθε συγκεκριμένη 
θεωρητική και πρακτική (βολές) εκπαίδευση, ορίζονται 
στις εγκριτικές διαταγές της 33ης Δ/ΝΣΗΣ ΕΛΕΓΧΟΥ ΤΕ¬ 
ΛΩΝΕΙΩΝ, μετά από σχετικό αίτημα των Τελωνειακών Αρ- 
Χών. 

3. Τα αιτήματα των Τ ελωνειακών Αρχών για εκπαίδευση 
θα υποβάλλονται απευθείας στην 33η Δ/ΝΣΗ ΕΛΕΓΧΟΥ 
ΤΕΛΩΝ ΕIΩΝ, με συνημμένα τα παρακάτω: 

α) έγγραφη έγκριση της πλησιέστερης στρατιωτικής 
μονάδας περί παραχώρησης του πεδίου βολής για την εκ¬ 
παίδευση των Τελωνειακών Υπαλλήλων, όπου θα πρέπει 
να αναφέρεται και ο ορισθείς ως υπεύθυνος Αξιωματικός 
βολών του στρατού ξηράς για την εν λόγω εκπαιδευτική 
σειρά, 

β) ο αριθμός των Τελωνειακών Υπαλλήλων και τα ονο¬ 
ματεπώνυμα αυτώνπου θα συμμετάσχουν στις εκπαιδευ¬ 
τικές βολές καθώς και τα καθήκοντα που ασκούν στο συ¬ 
γκεκριμένο Τελωνείο, 

γ) ο αριθμός των φυσιγγίωνπουπροτείνονται για την εκ¬ 
παίδευση και που δεν θα πρέπει να υπερβαίνει τα τριάντα 
(30) φυσίγγια ανά εκπαιδευόμενο υπάλληλο σε κάθε εκ¬ 
παιδευτική σειρά, 

δ) ο υπεύθυνος Τελωνειακός υπάλληλος της εκπαιδευ¬ 
τικής σειράς, ο οποίος σε συνεργασία με τον Αξιωματικό 
βολών θα λαμβάνει όλα τα απαραίτητα μέτρα που προ- 
βλέπονται από τους κανονισμούς ασφαλείας καθώς και 
κάθε πρόσφορο επιπλέον μέτρο για την αποτροπή πιθα¬ 
νών ατυχημάτων κατά την εκπαίδευση. 

4. Οι προϊστάμενοι των Τελωνείων μετά από κάθε θεω¬ 
ρητική και πρακτική 

εκπαίδευση θα πρέπει να υποβάλλουν στην 33η Δ/ΝΣΗ 
ΕΛΕΓΧΟΥ ΤΕΛΩΝΕΙΩΝ πρακτικό τριμελούς επιτροπής, 
που συστήνεται με απόφασή τους, όπου θα αναφέρονται 
αναλυτικά: 

α) τα ονοματεπώνυμα, η κατηγορία και ο βαθμός των 
υπαλλήλων, 

β) ο μέσος όρος της βαθμολογίας που επέτυχε κάθε 
υπάλληλος και θα βεβαιώνεται ο αριθμός των πραγματι¬ 
κά αναλωθέντων φυσιγγίων κατά την εκπαίδευση. 

Ταυτόχρονα θα υποβάλλουν και αίτημα διαγραφής των 
αναλωθέντων φυσιγγίων καθώς και έγκρισης αντικατά¬ 
στασης αυτών με ισάριθμα καινούργια. 

5. Σε περίπτωση που ο οπλισμός της Τελωνειακής Υπη¬ 
ρεσίας είναι διαφορετικός 

από το χρησιμοποιούμενο στο στρατό ξηράς και διατυ¬ 
πώνεται εγγράφως αδυναμία πλήρους εκπαίδευσης, τό¬ 
τε η εκπαίδευση θα γίνεται αρχικά σε οπλισμό που χρησι¬ 
μοποιεί ο στρατός ξηράς και στη συνέχεια στον οπλισμό 
της Τελωνειακής Υπηρεσίας, μερίμνη των εκπαιδευτών 
και του αξιωματικού βολών και σύμφωνα με τις οδηγίες 
της εγκριτικής διαταγής της 33ης Δ/ΝΣΗΣ ΕΛΕΓΧΟΥ ΤΕ¬ 
ΛΩΝΕΙΩΝ για κάθε εγκεκριμένη εκπαιδευτική σειρά. 

Άρθρο 7 

ΕΠΙΘΕΩΡΗΣΗ, ΣΥΝΤΗΡΗΣΗ ΚΑΙ ΕΠΙΣΚΕΥΗ ΟΠΛΙΣΜΟΥ 
ΚΑΙ ΠΥΡΟΜΑΧΙΚΩΝ 

Η επιθεώρηση, συντήρηση και επισκευή του οπλισμού 
και των πυρομαχικών των Τελωνειακών Αρχών, πραγμα¬ 
τοποιείται ανά έτος, από την πλησιέστερη μονάδα τεχνι- 

κού (ΤΧ) του οτρατού ξηράς, σύμφωνα με την διαδικασία 
και τις προϋποθέσεις που αναφέρονται στα έγγραφα 
Φ.691.2/8δ/431047/Σ4491/5.7.1982/ΓΕΣ/40Ε.Γ./3δ του 
Γενικού Επιτελείου Στρατού καιΦ.500/203702/Σ2127/14- 
7-82/ΓΕΕΘΑ/4η ΜΕΟ/ΎΛ1 του Γενικού Επιτελείου Εθνι¬ 
κής Αμύνης και που έχουν κοινοποιηθεί με την ΔΥΟ 
Εμπ. 1620/149/2.9.1982. 

Προς τούτο θα κατατίθεται αίτηση της Τελωνειακής Αρ¬ 
χής απ' ευθείας στην πλησιέστερη μονάδα (ΤΧ) του στρα¬ 
τού ξηράς, η οποία θα πραγματοποιεί τεχνική επιθεώρη¬ 
ση, συντήρηση και επισκευή του οπλισμού (πυρομαχι- 
κών) με τις κατωτέρω προϋποθέσεις: 

α) Να ευρίσκεται η επισκευή μέσα στις δυνατότητες των 
μονάδων (ΤΧ). 

β) Να προσκομίζεται οπλισμός και τα πυρομαχικά μερί- 
μνη των Τελωνειακών Αρχών. 

γ) Ναπροσκομίζονταιτα απαιτούμενα ανταλλακτικά και 
τυχόν υφιστάμενη βιβλιογραφία. 

Η διαδικασία επιθεώρησης και συντήρησης του οπλι¬ 
σμού καιτωνπυρομαχικώντηςΔ/νσης Τελωνείων Αττικής 
θα γίνεται κατόπιν αιτήσεως στο 311 Σ.Π. για τη διάθεση 
οπλουργού στην Υπηρεσία τους και στην 655 Α.Β.Υ.Π. για 
τη διάθεση πυροτεχνουργού ανά έτος για αποφυγή μετα¬ 
φοράς του οπλισμού και των πυρομαχικών για λόγους 
ασφαλείας. 

Μετά την επιθεώρηση και συντήρηση του οπλισμού και 
των πυρομαχικών θα συντάσσεται πιστοποιητικό καταλ¬ 
ληλότητας ή ακαταλληλότητας σε δύο (2) αντίγραφα, ένα 
εκ των οποίων θα διαβιβάζεται στη 33η Δ/ΝΣΗ ΕΛΕΓΧΟΥ 
ΤΕΛΩΝΕΙΩΝ. 

Οι Επιθεωρητές Τελωνείων, κατά την ετήσια τακτική 
επιθεώρηση των Τελωνείων, θα πρέπει να ελέγχουν επι- 
σταμένα αφενός την καλή κατάσταση του οπλισμού και 
των πυρομαχικών καθώς και των υπολοίπων τεχνικών μέ¬ 
σων ελέγχου τόσο με βάση τα πιστοποιητικά (εκθέσεις) 
των τακτικών και έκτακτων επιθεωρήσεων, συντηρήσεων 
και επισκευών όσο και με μακροσκοπική εξέταση αυτών 
και αφετέρου τα βιβλία ή τις καταστάσεις μηνιαίας κίνη¬ 
σης και ελέγχων που αποδεικνύουντην καθημερινή χρή¬ 
ση των πάσης φύσεως μέσων ελέγχου που έχει στη διά¬ 
θεσή του το Τελωνείο καθώς και τη παραγωγική χρησιμο¬ 
ποίηση αυτών και να αποφαίνονται σχετικά γιαυτό στα 
συμπεράσματα και προτάσεις τους. 

Άρθρο 8 

ΜΕΤΡΑ ΑΣΦΑΛΕΙΑΣ ΚΑΙ ΦΥΛΑΞΗΣ ΣΤΑΤΙΚΟΥ ΚΑΙ 
ΑΤΟΜΙΚΟΥ ΟΠΛΙΣΜΟΥ 

Οι Τελωνειακοί Υπάλληλοι υποχρεούνται για την παρα¬ 
λαβή του διαθέσιμου κάθε φορά υπηρεσιακού οπλισμού 
και των πυρομαχικών κατά την εκτέλεση των υπηρεσια¬ 
κών τους καθηκόντων και την επιστροφή του εις την οι¬ 
κεία Τελωνειακή Αρχή στην ίδια καλή κατάσταση καταλ¬ 
ληλότητας. 

Ο στατικός οπλισμός και τα πυρομαχικά, σε περιπτώ¬ 
σεις 24ωρης βάρδιας, χρεώνονται στους προϊσταμένους 
των αρμοδίων τμημάτων ή υπαλλήλων βάρδιας και εναλ¬ 
λάσσονται στους υπαλλήλους κάθε βάρδιας είτε με πρω¬ 
τόκολλο παράδοσης - παραλαβής είτε με εγγραφή της 
παράδοσης - παραλαβής του οπλισμού και των πυρομα¬ 
χικών σε βιβλίο ειδικά για το σκοπό αυτό, σελιδομετρημέ- 
νο και θεωρημένο αρμοδίως για κάθε τέτοιο σημείο 
24ωρης βάρδιας. 

Σε περιπτώσεις 8ωρης βάρδιας ο στατικός οπλισμός 


και τα πυρομαχικά χρεώνονται στους υπαλλήλους βάρ¬ 
διας που εκτελούν διωκτικά ή ελεγκτικά καθήκοντα σε κα¬ 
θορισμένα σημεία ή τμήματα κατά τον προαναφερόμενο 
τρόπο μεταξύ τμήματος Γ ενικών Θεμάτων και υπαλλήλων 
βάρδιας, οι οποίοι επιστρέφουν τον στατικό οπλισμό στο 
τμήμα Γ ενικών Θεμάτων πριντην αποχώρηση των μετά το 
τέλος κάθε βάρδιας ή απομάκρυνσή τους για λόγους 
υπηρεσιακούς από τα συγκεκριμένα καθήκοντα και φυ¬ 
λάσσεται στο Τελωνείο σε χρηματοκιβώτια ή χώρους που 
ασφαλίζουν με κλειδαριές μεγάλες ασφαλείας. 

Ο ατομικός οπλισμός χρεώνεται στους Τελωνειακούς 
Υπαλλήλους που ασκούν καθήκοντα δίωξης του λαθρε¬ 
μπορίου γενικά και ανήκουν στην ομάδα δίωξης ή τις ομά¬ 
δες δίωξης του οικείου Τελωνείου. 

Οι Τελωνειακοί Υπάλληλοι που απαρτίζουν την ομάδα ή 
τις ομάδες δίωξης του οικείου Τελωνείου, πριν από τη χο¬ 
ρήγηση ατομικού οπλισμού, υπογράφουν υποχρεωτικά 
υπεύθυνη δήλωση του άρθρου 8 του Ν. 1599/1986, ότι 
έχουν εκπαιδευτεί στο είδος του όπλου που χρεώνονται 
και ότι γνωρίζουν τη σωστή χρήση και ιδιαιτερότητα του 
συγκεκριμένου όπλου, διαφορετικά εκπαιδεύονται σε αυ¬ 
τό και ακολουθεί η χορήγηση. Η δήλωση αυτή τηρείται 
στον ατομικό φάκελο του υπαλλήλου και σε περίπτωση 
μετακίνησης του διαβιβάζεται μαζί με τα λοιπά ατομικά 
του έγγραφα, στη νέα του υπηρεσία. 

Οι χειριστές σκύλων - ανιχνευτών Ναρκωτικών ουσιών 
καθώς και οι χειριστές ακτινών - X και λοιπών τεχνικών μέ¬ 
σων ελέγχου ανήκουν υποχρεωτικά στην ομάδα δίωξης ή 
τις ομάδες δίωξης του οικείου Τελωνείου. Σε Τελωνεία 
24ωρης βάρδιας οι υπάλληλοι αυτοί κατανέμονται ανά¬ 
λογα ώστε να υπάρχουν χειριστές των τεχνικών μέσων 
ελέγχου σε όλες τις βάρδιες. 

Οι Τελωνειακοί Υπάλληλοι που χρεώνονται ατομικό 
οπλισμό λαμβάνουν όλα τα απαραίτητα μέτρα ασφαλούς 
μεταφοράς του οπλισμού και μεριμνούν με ευθύνη τους 
και δαπάνες τους για τη φύλαξή του σε χώρους που 
ασφαλίζουν με κλειδαριές μεγάλης ασφαλείας τόσο 
στους χώρους εργασίας όσο και στους χώρους διαμονής 
τους, πάντοτε με απογέμιση της θαλάμηςτων όπλων. 

Γιατο λόγο αυτό μεταφέρουν τον οπλισμό σύμφωνα με 
τον τρόπο ανάρτησης και μεταφοράς αυτού και όχι μέσα 
στις τσέπες των ενδυμάτων τους ή σε χαρτοφύλακες ή 
χειραποσκευές και δεντον εγκαταλείπουν μέσα στο ντου- 
λαπάκιτων υπηρεσιακών ή ιδιωτικών οχημάτων ή μέσα σε 
ανασφάλιστα συρτάρια γραφείου ή ντουλάπες αρχείου. 

Σε κάθε περίπτωση οφείλουν να λαμβάνουν όλα τα μέ¬ 
τρα ασφαλείας για την αποφυγή της χρήσης του οπλι¬ 
σμού από συναδέλφους καθώς και από κάθε άλλο πρό¬ 
σωπο στην κατοικία του υπαλλήλου. 

Η γέμιση και η απογέμιση της θαλάμης των στατικών και 
ατομικών όπλων γίνεται κατά την έναρξη και λήξη κάθε 
υπηρεσίας κατά προτίμηση σε ειδικό χώρο που παρέχει 
ασφάλεια για την αποφυγή ατυχημάτων. 

Ο Τελωνειακός Υπάλληλος που φέρει οπλισμό, επιδει¬ 
κνύει ενδιαφέρον για την τακτική συντήρηση του όπλου, 
τηρεί τους κανόνες ασφαλείας στη χρήση και στη φύλα¬ 
ξη των όπλων και δεν εξάγει από την θήκη το περίστροφο 
ή πιστόλι χωρίς υπηρεσιακό λόγο (είτε για να παίζει με αυ¬ 
τό ή να εκφοβίζει χωρίς λόγο ή να το περιεργάζεται ή να 
αστειεύεται με άλλα άτομα ή να το αφήνει εκτεθειμένο ή 
να το δανείζει σε άλλους). 

Άρθρο 9 

ΑΠΩΛΕΙΑ ΚΑΙ ΚΛΟΠΗ ΟΠΛΙΣΜΟΥ 

Η απώλεια οπλισμού και πυρομαχικών είναι σοβαρό πει¬ 
θαρχικό παράπτωμα και συνεπάγεται τις προβλεπόμενες 
πειθαρχικές ποινές του Ν.2683/1999 «περί κύρωσης του 
κώδικα κατάστασης Δημοσίων Πολιτικών Διοικητικών 
Υπαλλήλων και Υπαλλήλων Ν.Π.Δ.Δ. και άλλες διατά¬ 
ξεις», ανάλογα με το βαθμό υπαιτιότητας σε κάθε συγκε¬ 
κριμένη περίπτωση. Επί πλέον θεωρείται έλλειμμα υλικού 
σύμφωνα με το άρθρο 56 του Ν. 2362/1995 (ΦΕΚ247/Α7 
1995) «περί ελλειμμάτων, ευθυνών δημοσίων υπολόγων 
και καταλογισμού αυτών». 

Σε περίπτωση απώλειας ή κλοπής του οπλισμού και των 
πυρομαχικών, ενεργείται Ένορκη Διοικητική Εξέταση 
(Ε.Δ.Ε.) που αποσκοπεί στη συλλογή στοιχείων για τη δια¬ 
πίστωση της τέλεσης πειθαρχικού παραπτώματος και 
των προσώπων που τυχόν ευθύνονται καθώς και στη διε- 
ρεύνηση των συνθηκών κάτω από τις οποίες αυτό έχειτε- 
λεστεί. 

Η Ε.Δ.Ε. ολοκληρώνεται με την υποβολή αιτιολογημέ¬ 
νης έκθεσης και εφόσον με την έκθεση διαπιστώνεται η 
διάπραξη πειθαρχικού παραπτώματος από συγκεκριμένο 
υπάλληλο, ο πειθαρχικός προϊστάμενος υποχρεούται να 
ασκήσει πειθαρχική δίωξη. Επί πλέον η απώλεια ή η κλο¬ 
πή καταλογίζεται σε χρήμα με ειδικά αιτιολογημένη από¬ 
φαση από τους διαπιστώσαντες οικείους διατάκτες και 
επιθεωρητές με βάση την τρέχουσα τιμή κατά το χρόνο 
του καταλογισμού. 

Η οικεία Τελωνειακή Αρχή, σε περίπτωση κλοπής ή απώ¬ 
λειας οπλισμού και πυρομαχικών, αναφέρει αμέσως το 
γεγονός στο αρμόδιο αστυνομικό τμήμα, προβαίνει σε 
αναζήτηση αυτού με κάθε εύλογο τρόπο και αναφέρει 
σχετικά στον αρμόδιο επιθεωρητή και στην 33η Δ/ΝΣΗ 
ΕΛΕΓΧΟΥ ΤΕΛΩΝΕΙΩΝ. 

Το πόρισμα της Ε.Δ.Ε. υποβάλλεται στη 3η Δ/νση Προ¬ 
σωπικού Τελωνείων και στην 33η Δ/ΝΣΗ ΕΛΕΓΧΟΥ ΤΕΛΩ¬ 
ΝΕΙΩΝ. 

Άρθρο 10 

ΕΦΟΔΙΑΣΜΟΣ ΚΑΙ ΧΡΗΣΗ ΤΕΛΩΝΕΙΑΚΗΣ ΣΦΥΡΙΚΤΡΑΣ 

Οι Τελωνειακοί Υπάλληλοι που ασκούν καθήκοντα ελέγ¬ 
χου και επιτήρησης τελωνειακών χώρων και επίσκεψης 
πλοίων καθώς και αυτοί που ανήκουν στην ομάδα δίωξης 
ή τις ομάδες δίωξης, εφοδιάζονται από την Υπηρεσία το¬ 
ποθέτησής τους με τελωνειακή σφυρίκτρα, που είναι με¬ 
ταλλική και φέρει αλυσίδα με άγκιστρο για την ανάρτησή 
της. 

Η τελωνειακή σφυρίκτρα τοποθετείται στο αριστερό 
θυλάκιο του χιτωνίου ή του υποκαμίσου, όταν οι Τελωνει¬ 
ακοί Υπάλληλοι φέρουν στολή και σε εσωτερικό θυλάκιο 
όταν φέρουν πολιτική περιβολή. 

Η χρήση της τελωνειακής σφυρίκτρας από τους Τελω¬ 
νειακούς Υπαλλήλους επιτρέπεται μόνο για συγκεκριμέ¬ 
νους σκοπούς, κατά την άσκηση των καθηκόντωντους και 
συγκεκριμένα όταν επιθυμούν να προσελκύσουντην προ¬ 
σοχή των παρισταμένων και να ζητήσουν βοήθεια για τη 
σύλληψη του δράστη, ο οποίος 

τρέπεται σε φυγή για να διαφύγει τη σύλληψη, όταν 
αντιμετωπίζουν κίνδυνο επίθεσης και καλούν σε βοήθεια 
και ενίσχυση τους και όταν παρίσταται ανάγκη προειδο¬ 
ποίησης συναδέλφων και συναλλασσομένων για επικεί¬ 
μενο κίνδυνο ή ανωτέρα βία. 


Άρθρο 11 

ΕΙΔΙΚΕΣ ΔΙΑΤΑΞΕΙΣ ΚΑΙ ΛΟΙΠΕΣ ΛΕΠΤΟΜΕΡΕΙΕΣ 

Οι προϊστάμενοι των Τελωνείων ορίζονται υπεύθυνοι 
για την πιστή τήρηση της παρούσας απόφασης. 

Οι Τελωνειακοί Υπάλληλοι που χρεώνονται στατικό ή 
ατομικό οπλισμό, τηρούν απαρέγκλιτα τις διατάξεις της 
παρούσας καθώς και τις διατάξεις του Ποινικού Κώδικα 
περί Αμύνης και χρήσης του οπλισμού (άρθρο 22 «1 .Δεν 
είναι άδικος η εν αμύνη τελουμένη πράξις. 2. Αμυνα είναι η 
υπό του ατόμου προς υπεράσπισιν από αδίκου και παρού- 
σης επιθέσεως, απευθυνομένης κατ’ αυτού ή άλλου, ανα¬ 
γκαία προσβολή του επιτιθεμένου 3. Το αναγκαίον μέτρον 
της αμύνης κρίνεται εκ του βαθμού του επικινδύνου της 
επιθέσεως, του είδους της απειλουμένης βλάβης, του 
τρόπου και της εντάσεως της επιθέσεως και των λοιπών 
περιστάσεων», άρθρο 23 « Ο υπερβαίνωντα όρια της αμύ¬ 
νης τιμωρείται, εάν μέν η υπέρβασις εγένετο εκ προθέσε- 
ως, δια ποινής ηλαττωμένης -άρθρο 83- εάν δε η υπέρβα- 
σις εγένετο εξ αμελείας κατά τάς περί ταύτης διατάξεις. 
Μένει δ’ ατιμώρητος, μη καταλογιζομένης εις αυτόν της 
υπερβάσεως, άν ενήργησεν ούτως ένεκα του φόβου ή της 
ταραχής, εις ήνπεριήλθενεκτης επιθέσεως «, άρθρο 24 « 
Δεν απαλλάσσεται της υπό του νόμου ωρισμένης ποινής ο 
εκ προθέσεως προκαλέσας την παρ’ άλλου επίθεσιν, ίνα 
υπό το πρόσχημα αμύνης διαπράξη κατ’ αυτού αξιόποινον 
πράξιν», άρθρο 25 «1. Δεν είναι άδικος η πράξις, ήν εκτελεί 
τις, ίνα αποτρέψη παρόντα και άλλως αναπότρεπτον κίν¬ 
δυνον απειλούντο το πρόσωπον ή την περιουσίαν αυτού ή 
άλλου τινός άνευ υπαιτιότητός του, αν η επελθούσα δια 
της πράξεως εις τον έτερον βλάβη είναι κατά το είδος και 
την σπουδαιότητα σημαντικώς κατωτέρα από την απειλη- 
θείσαν. 2. Η ανωτέρω διάταξις δεν έχει εφαρμογήν επίτου 
έχοντος το καθήκον να εκτεθή εις τον απειλούμενον κίν¬ 
δυνον. 3. Η διάταξις του άρθρου 23 έχει ανάλογον εφαρ¬ 
μογήν και εν τη περιπτώσει του παρόντος άρθρου»). 

Οι προτάσεις βελτίωσης της παρούσης, πρέπει να είναι 
συγκεκριμένες και να αιτιολογούν τυχόν πρακτικές δυ¬ 
σκολίες που μπορεί να ανακύψουν από την πιστή εφαρ¬ 
μογή των προαναφερόμενων διατάξεων. 

Από την έναρξη ισχύος της παρούσας, καταργείται κά¬ 
θε απόφαση που είναι αντίθετη με τις εν λόγω διατάξεις. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 2002 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 
-♦- 

Αριθ. 2/38274/0022 (4) 

Καθορισμός αποζημίωσης των Μελών καιτου Γραμματέα 
της Επιτροπής Αξιολόγησης Τεχνικών Προσφορών 
του Δημόσιου Διεθνούς Ανοικτού Διαγωνισμού για την 
προμήθεια Μηχανογραφικού Εξοπλισμού του 
Ο.Α.Ε.Ε. (Τ.Ε.Β.Ε.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το Π.Δ. 372/ΦΕΚ 201/14.9.95 «Μεταφοράτης Γ ενικής 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Γραμματείας Κοινωνικών Ασφαλίσεων του Υπουργείου 
Υγείας, Πρόνοιας και Κοινωνικών Ασφαλίσεων στο 
Υπουργείο Εργασίας». 

2. Το άρθρο 6παρ. 3του Ν. 2286/95 (19/Α') «Προμήθει¬ 
ες του Δημόσιου Τομέα και ρυθμίσεις συναφών θεμάτων» 
και το άρθρο 38 του Π.Δ.394/96 (266/Α') «Κανονισμός 
προμηθειών του Δημοσίου». 

3. Το Π.Δ. 388/2001 (254/Α') «Διορισμός Υπουργών, 
Αναπληρωτή Υπουργού και Υφυπουργών». 

4. Την 53/012100/28.2.2002 απόφαση του Υφυπουργού 
Εργασίας και Κοινωνικών Ασφαλίσεων «Συγκρότηση Επι¬ 
τροπής Αξιολόγησης Τεχνικών Προσφορών του Δημόσι¬ 
ου Διεθνούς Ανοικτού Διαγωνισμού για την προμήθεια 
Μηχανογραφικού Εξοπλισμού του Ο.Α.Ε.Ε. (Τ.Ε.Β.Ε.)» 
(ΦΕΚ298/τ.Β'/13.3.2002). 

5. Το άρθρο 19του Ν. 2470/97 (ΦΕΚ40Α') «Αναμόρφω¬ 
ση μισθολογίου προσωπικού της Δημόσιας Διοίκησης και 
άλλες συναφείς διατάξεις». 

6. Το ΔΙΔΙΟΙΚ/0201/6/26.6.2002 έγγραφο του Ο.Α.Ε.Ε. 
(Τ.Ε.Β.Ε.), με συνημμένη την 481/1/320/18.6.2002 από¬ 
φαση του Δ.Σ. του ΟΑΕΕ. 

7. Την 2/80345/0004/8.11.99 κοινή απόφαση μεταβίβα¬ 
σης εξουσίας υπογραφής σύμφωνα με το άρθρο 7 παρ. 1 
του Ν. 1943/91. 

8. Τις διατάξεις του άρθρου 27 του Ν. 2081/92 (154/Α') 
και το γεγονός ότι, η προκαλούμενη από την απόφαση αυ¬ 


τή δαπάνη ευρώ 3.990 δε βαρύνει τον Κρατικό Προϋπολο¬ 
γισμό αλλά τον προϋπολογισμό έτους 2002 του Τ.Ε.Β.Ε. 

9. Την 1100383/1330/Α0006/31.10.2001 κοινή απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ1485 Β'), αποφασίζου¬ 
με: 

Καθορίζουμε αποζημίωση στα Μέλη και τον Γραμματέα 
της Επιτροπής Αξιολόγησης Τεχνικών Προσφορών του 
Δημόσιου Διεθνούς Ανοικτού Διαγωνισμού για την προ¬ 
μήθεια Μηχανογραφικού Εξοπλισμού του Ο.Α.Ε.Ε. 
(Τ.Ε.Β.Ε.) που συγκροτήθηκε με την 53/012100/28.2.2002 
(ΦΕΚ 298/τ.Β'/13.3.2002) απόφση του Υφυπουργού Ερ¬ 
γασίας και Κοινωνικών Ασφαλίσεων, ανερχόμενη στο πο¬ 
σό των εκατόν ενενήντα (190) ευρώ κατά μήνα και για 
τρεις μήνες και μέχρι το πέρας των εργασιών αυτής. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 


Αθήνα, 29 Ιουλίου 2002 
Οι Γ ενικοί Γ ραμματείς 

Δημοσιονομικής Πολιτικής Κοινωνικών Ασφαλίσεων 


Υπουργείου Οικονομίας 
και Οικονομικών 
I. ΚΟΥΣΟΥΛΑΚΟΣ 


Υπουργείου Εργασίας 
και Κοινωνικών Ασφαλίσεων 
Π. ΘΕΟΦΑΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




